འདི་ལོའི་ཟླ་༤པའི་ཚེས་༢༥ཉིན་ནི་༧པཎ་ཆེན་རིན་པོ་ཆེ་དགེ་འདུན་ཆོས་ཀྱི་ཉི་མ་མཆོག་དགུང་གྲངས་༢༩ལ་ཕེབས་ཀྱི་ཡོད་པ་དང་།རྒྱུན་དུ་ནས་ཁོང་གི་འཁྲུངས་སྐར་ཉིན་དང་འཛིན་བཟུང་བྱས་པའི་ཉིན་ལ་བཙན་བྱོལ་ནང་ལ་ལས་འགུལ་མང་པོ་ཞིག་སྤེལ་བཞིན་ཡོད་པ་རེད།འདི་ལོར་ཁོང་གི་འཁྲུངས་སྐར་ཉིན་རྒྱ་གར་བོད་རང་བཙན་སློབ་ཕྲུག་ཚོགས་པ་དང་བཀྲ་ཤིས་ལྷུན་པོ་དགོན་པ་གཉིས་ནས།འཁྲུངས་སྐར་གྱི་འཁུར་ར་ཤིན་ཏུ་ཆེན་པོ་ཞིག་གི་ཐོགབཞུ་མར་འབུམ་གཅིག་ལས་མང་བ་སྤར་ནས་འཛམ་གླིང་ནང་ཟིན་ཐོ་གསར་པ་འཇོག་རྒྱུའི་ལས་འགུལ་གྱི་རྣམ་པ་གསར་པ་ཞིག་སྤེལ་འཆར་ཡོད་འདུག་པས།འདི་གའི་གསར་འགོད་པས་རྒྱ་གར་བོད་རང་བཙན་སློབ་ཕྲུག་ཚོགས་པའི་འགན་འཛིན་བསྟན་འཛིན་ཚེ་ལྷ་ལགས་སུ་ལས་འགུལ་འདི་དང་འབྲེལ་བའི་བཅར་འདྲི་བྱས་པ་ཡིན།